cyanic-selkie/wikianc huggingface dataset:
ঢাকা অ্যাটাক
ঢাকা অ্যাটাক হল ২০১৭ সালের বাংলাদেশি রোমাঞ্চকর নাট্যধর্মী চলচ্চিত্র। এটি পরিচালনা করেছেন দীপংকর সেনগুপ্ত দীপন এবং রচনা করেছেন ঢাকা মহানগর পুলিশের গোয়েন্দা বিভাগের অতিরিক্ত উপ-পুলিশ কমিশনার সানী সানোয়ার। ছবিটি প্রযোজনা করে থ্রি হুইলারস ফিল্মস, স্প্ল্যাশ মাল্টিমিডিয়া ও কিউ-প্লেক্স কমিউনিকেশন এবং পরিবেশনা করে টাইগার মিডিয়া লিমিটেড। ছবিটি প্রযোজনা করছে থ্রি হুইলার্স লিমিটেড এবং স্প্ল্যাশ মাল্টিমিডিয়া। ঢাকায় একাধিক খুন ও বোমা বিস্ফোরণের বিরুদ্ধে ঢাকা মেট্রোপলিটন পুলিশের অবস্থান চিত্রিত হয়েছে এই ছবিতে। এতে মূল চরিত্রে অভিনয় করেছেন আরিফিন শুভ, মাহিয়া মাহি, এবিএম সুমন এবং কাজী নওশাবা আহমেদ।
চলচ্চিত্রটি ২০১৭ সালের ৬ অক্টোবর বাংলাদেশে ১২৩টি প্রেক্ষাগৃহে মুক্তি পায়। এছাড়া ছবিটি ২৭ অক্টোবর অস্ট্রেলিয়া ও নিউজিল্যান্ডে মুক্তি পায়। এছাড়া নভেম্বর মাসে মালয়েশিয়া, ইন্দোনেশিয়া ও ব্রুনাইসহ বিশ্বব্যাপী আরও সাতটি দেশে ছবিটি মুক্তি পায়।
কাহিনি সংক্ষেপ
এক কেমিক্যাল ফ্যাক্টরি থেকে চুরি হয় কিছু কেমিক্যাল আর ঘটে যায় কিছু খুন। পুলিশ জানায় কেমিক্যালগুলো তেমন দামীও নয় এবং এর পিছনে মোটিভ হিসেবে থাকতে পারে ফ্যাক্টরির মালিকের সাথে পূর্ব শত্রুতা। কিন্তু এই সিদ্ধান্তে ভাটা পড়ে একই ধরনের আরেকটি খুনের পর। এবার শুরু হয় ঢাকার বিভিন্ন স্থানে বোমা বিস্ফোরণ। একটি স্কুল বিস্ফোরণে আহত এবং নিহত হয় কয়েকজন স্কুল শিক্ষার্থী। পুলিশ আরও সতর্ক হয়। বিস্ফোরণ থেকে উদ্ধার হওয়া কেমিক্যাল তদন্তের পর দেখা যায় এটি সম্পূর্ণ নতুন ধরনের একটি বোমা বানানোর কৌশল যা সম্প্রতি এক গবেষণাপত্রে ওঠে এসেছে।
ঢাকা মহানগর পুলিশের কমিশনার নিয়াজ এই তদন্তের দ্বায়িত্ব দেন গোয়েন্দা বিভাগের কর্মকর্তা সাজেদুল করিমকে। সাজেদুল বোমা নিষ্ক্রিয়করণ বিশেষজ্ঞ ও ঢাকা মহানগর পুলিশের সহকারী পুলিশ কমিশনার আবিদ রহমান নেতৃত্বে নতুন দল গঠন করেন এই হামলা প্রতিহত করার জন্য। আবিদ ঢাকা মহানগর পুলিশের বিশেষ বাহিনী সোয়াটের কমান্ডার আশফাক হোসেনকেও এই দলে যোগ দেওয়ার জন্য ডাকেন। আশফাকের স্ত্রী অন্তঃসত্ত্বা। স্ত্রীকে মিথ্যা বলে যোগ দেয় সেও। পুলিশের বাইরেও নিজ উদ্যোগে এই হামলার তদন্ত করেন সাংবাদিক চৈতি। সে এক গাড়ি ডাকাতির সাথে জড়িত দুর্বৃত্তের রেসিংয়ের ভিডিও করতে গিয়ে সেখানে পুলিশের উপস্থিতি ঠের পায় এবং পুলিশের গতিবিধি অনুসরণ করে চট্টগ্রামে আরেক গাড়ি দুর্বৃত্ত রাসেল মেজবান অনুষ্ঠানে চলে যায়। আবিদ থাকে সেখানে দেখে চিনতে পারায় সে পালিয়ে যায়। সেখানেই আরেকটি অপারেশনে পুলিশ আসামীর স্থলে চৈতিকে খুঁজে পায় এবং তার তদন্তের অগ্রগতি সম্পর্কে জানতে পারে।
চৈতির তদন্তে বেড়িয়ে আসা আরেক দুর্বৃত্তের আস্তানায় হামলা চালিয়ে তাকে আটক করে জিজ্ঞাসাবাদে নতুন তথ্য বেড়িয়ে আসে। চৈতির রিপোর্টে নতুন তথ্যে বেড়িয়ে আসায় তার উপর একটি হামলা হয়। আবিদ তা প্রতিহত করে। পুলিশের তদন্ত প্রতিবেদনে ওঠে আসে এত সব হামলার পিছনে মূল হোতার ছবি, যে ঢাকা শহর ধ্বংসের মাধ্যমে মালয়েশিয়া আন্ডারওয়ার্ল্ডের প্রধান হতে চায়।
চিত্রনাট্য উন্নয়ন
আনুষ্ঠানিকভাবে ছবিটির মহরত হয় ২৯ ডিসেম্বর ২০১৫ সালে প্যান প্যাসিফিক সোনারগাঁওতে। ছবিটি ২০১৫ সালের প্রথম দিকে ঘোষণা দেয় থ্রি হুইলারস ফিল্মস, ছবিটি পরিচালনা করবেন দীপংকর দীপন। ছবির গল্প কেন্দ্রীভূত হয় ঢাকা মহানগর পুলিশের এলিট ফোর্সের সন্ত্রাসী সংগঠনের বিরুদ্ধে ভয়ংকর অভিযান নিয়ে, দেশের প্রতিরক্ষা স্তর ধ্বংস করতে আক্রমণসমূহ হচ্ছে কয়েকটি বিদেশী গোয়েন্দা সংস্থার একটি অংশ যারা দেশকে অচল করে দিতে চায়। ছবিটি গল্প ও চিত্রনাট্য রচনা করেছেন ঢাকা মহানগর পুলিশের গোয়েন্দা বিভাগের অতিরিক্ত উপ-পুলিশ কমিশনার সানী সানোয়ার। তিনি প্রথমে গল্পের নাম দেন "থ্রিল পয়েন্ট", যা পরে ঢাকা অ্যাটাকে পরিবর্তিত হয়। দেড় বছর ধরে তিনি সহ ঢাকা ও কলকাতার ১০ জন গল্প ও পাণ্ডুলিপি তৈরি করেন এবং ১২টি পাণ্ডুলিপি থেকে এই গল্পটি নির্বাচন করেন। গল্পের প্রয়োজনে ছবিটিতে বাংলা, মালয় এবং ইংরেজি এই তিনটি ভাষার ব্যবহার দেখা যায়।
অভিনয়শিল্পী নির্বাচন
ছবিটির মূল ভূমিকায় অভিনয়ের জন্য আরেফিন শুভ এবং মাহিয়া মাহির সাথে চুক্তি হয়। ২০১৫ সালের সেপ্টেম্বরে রিয়াজ নিশ্চিত করেন যে তিনি ছবিতে অভিনয় করবেন কিন্তু পরে মনোনয়ন থেকে বাদ দেয়া হয় এবং তার জায়গায় এবিএম সুমনকে নেয়া হয়। ছবিটিতে শুভকে ডিএমপির উপ-কমিশনার এবং বিশেষ অভিযান বাহিনীর প্রধান হিসাবে দেখা যায়। সুমন সুয়াট দলের একজন কমান্ডারের ভূমিকায় অভিনয় করেন। তদন্তকারী সাংবাদিকের ভূমিকায় মাহিয়া মাহিকে নির্বাচন করা হয়। সহকারী চরিত্রগুলর মধ্যে ডিএমপি কমিশনারের ভূমিকায় আফজাল হোসেন, গোয়ান্দা কর্মকর্তার ভূমিকায় শতাব্দী ওয়াদুদ এবং সুমনের চরিত্রের স্ত্রীর ভূমিকায় কাজী নওশাবা আহমেদকে নির্বাচন করা হয়।
দৃশ্যায়ন
ছবিটির চিত্রগ্রহণ করা হয় ঢাকা, চট্টগ্রাম এবং মুম্বইয়ে। ছবিটির দৃশ্যায়নের জন্য পুরো টিমকে যেতে হয়েছিল সমুদ্রপৃষ্ঠ থেকে ৪ হাজার ফুট উপরে বান্দরবানের নীলাচলে। সেখানে ২০ ফেব্রুয়ারি, ২০১৬ পর্যন্ত শুটিং হয়।
সঙ্গীত
ঢাকা অ্যাটাক চলচ্চিত্রের সঙ্গীত পরিচালনা করেছেন অরিন্দম চট্টোপাধ্যায়, অদিত এবং ডিজে রাহাত। মতিন চৌধুরীর গাওয়া "টিকাটুলির মোড়ে" গানটি এই ছবিতে ব্যবহৃত হয়। মতিন চৌধুরী ও শাহীন কামাল গানটি রচনা করেছিলেন ২০১০ সালে। গানটি জীবন হলো সিগারেটের ছাই অ্যালবামে অন্তর্ভুক্ত হওয়ার পরপরই জনপ্রিয়তা লাভ করে। গানটিকে এই ছবির আইটেম গান হিসেবে নতুনরূপে উপস্থাপন করা হয়। নতুন গানের গীত রচনা করেছেন মতিন চৌধুরী ও মামুন আখন্দ এবং শাহীন কামালের সুরে সঙ্গীতায়োজন করেছেন ডিজে রাহাত ও মীর মাসুম। ছবি মুক্তির পূর্বে ইউটিউবে গানের গীতযুক্ত একটি ভিডিও প্রকাশিত হয়েছিল। ছবি মুক্তির পর ১৮ অক্টোবর গানটির ভিডিও প্রকাশ করা হয়। এই ছবির জন্য অরিজিৎ সিং প্রথম কোন বাংলাদেশি চলচ্চিত্রের গানে কণ্ঠ দেন। অরিজিতের গানের রেকর্ড হয় মুম্বাইয়ের একটি স্টুডিওতে।
মুক্তি
ঢাকা অ্যাটাক চলচ্চিত্রটি ২০১৭ সালের ৬ অক্টোবর বাংলাদেশে ১২৩টি প্রেক্ষাগৃহে মুক্তি পায়। প্রথম সপ্তাহে বক্স অফিসের সফলতার পর দ্বিতীয় সপ্তাহে যোগ হয় আরও সাতটি প্রেক্ষাগৃহ। তৃতীয় সপ্তাহে প্রেক্ষাগৃহের সংখ্যা নেমে আসে ৫০ এ। ২৭ অক্টোবর অস্ট্রেলিয়া ও নিউজিল্যান্ডে ছবিটি মুক্তি দেওয়া হয়। এই দুটি দেশে ছবিটির পরিবেশক হল বঙ্গজ ফিল্মস। এছাড়া নভেম্বরে ছবিটি কাতার, ওমান, দুবাই, যুক্তরাজ্য, মালয়েশিয়ায় মুক্তি দেওয়া হয়। মালয়েশিয়ায় ছবিটি পরিবেশনার দায়িত্বে ছিল কিউ-প্লেক্স।
বক্স অফিস
মুক্তির প্রথম দিনে ছবিটির আয় হয় ১ কোটি ৫ লাখ টাকা। প্রথম সপ্তাহ অন্তর এই আয় দাঁড়ায় ৩.৫ কোটি টাকায়। দ্বিতীয় সপ্তাহ অন্তর ছবিটির আয় দাঁড়ায় ৬.৫ কোটি টাকায়।  বছর শেষে চলচ্চিত্রটি বাংলাদেশ ও বিদেশ হতে সর্বমোট ৯.৫ কোটি টাকা আয় করে।
সমালোচকদের প্রতিক্রিয়া
বাংলা ট্রিবিউনের চলচ্চিত্র সমালোচক শেরিফ আল সায়ার এই চলচ্চিত্রকে দিয়েছেন ৯/১০ এবং বলেন, "এমন ছবির অপেক্ষায় থাকে দর্শক।" তিনি ছবির মেকিং, লোকেশন ও চিত্রগ্রহণের প্রশংসা করেছেন। দ্য ডেইলি স্টারের সমালোচক জাহিদ আকবর বলেন, "প্রথম থেকেই একটি টানটান উত্তেজনা ছড়িয়ে রয়েছে গল্পের পরতে পরতে।" তিনি আরও বলেন আরিফিন শুভর পরিমিত অভিনয়, খলচরিত্রে তাসকিন রহমানের অভিনয় ও শতাব্দী ওয়াদুদের যথাযথ অভিনয় এবং চিত্রগ্রহণ সুন্দর হয়েছে। চ্যানেল আই অনলাইন-এ ছবিটির সমালোচনায় হাসান আহমেদ চিত্রনাট্যের গাঁথুনি এবং দৃশ্য পরম্পরায় যৌক্তিকতার প্রশংসা করেন। তার কাছে "গুরুত্বপূর্ণ চরিত্রের সংলাপ তার কণ্ঠে ডাব না করে অন্যকে দিয়ে করানো ও সাবটাইটেল এর ভুল বাংলা বানান দৃষ্টিকটু" লেগেছে।
লাইফস্টাইল ম্যাগাজিন আইস টুডেতে আলাল আহমেদ লিখেছেন, চলচ্চিত্রে সরলরৈখিক গল্পে "পারিপার্শ্বিক অন্যান্য ঘটনাবলিকে সমান্তরালভাবে সঙ্গে নিয়ে" পরিপক্কতা প্রদান করা হয়েছে। তিনি চিত্রায়ণে প্রয়োজনীয় কারিগরি সংযুক্তি খুঁজে পেয়েছেন। তিনি "সংলাপ এবং কন্টিনিউটির দুর্বলতা" খুঁজে পান, যা "দৃশ্যয়নের পটুতা"র সাথে সবসময় খাপ খায় নি। দৈনিক প্রথম আলোয় চলচ্চিত্র নির্মাতা ও সমালোচক মতিন রহমান ছবিটির প্রশংসা করে বলেন, "ঢাকা অ্যাটাক বাংলাদেশের সিনেমার খরা এবং জরাক্রান্ত প্রান্তরে বিনোদন সাপ্লিমেন্ট" এবং পরিচালনা প্রসঙ্গে বলেন, "টেলিভিশন নাট্যনির্মাতাদের নির্মিত অধিকাংশ চলচ্চিত্র সাধারণ্যে নাটক দোষে দুষ্ট হয়। দীপংকর দীপনের ঢাকা অ্যাটাক এই অপবাদমুক্ত।"
নৌবহর
thumbnail|right|ন্যাটোর পরিচালনাধীন একটি বহুজাতিক নৌবহর। নৌবহর হচ্ছে অনেকগুলো যুদ্ধজাহাজের একেকটি সমষ্টি এবং কোন নৌবাহিনীর অন্তর্গত বৃহত্তম একক। নৌবহর সাধারণত নির্দিষ্ট সাগর বা মহাসাগরের জন্য নির্ধারিত থাকে ও সেই নামেই ডাকা হয়, তবে যুক্তরাষ্ট্রের নৌবাহিনীতে সংখ্যা দ্বারা এগুলোকে চিহ্নিত করা হয়, যেমন ৭ম নৌবহর।
একটি নৌবহর সাধারণত একজন এডমিরালের নেতৃত্বে পরিচালিত হয়, তবে অনেক ক্ষেত্রেই ভাইস এডমিরাল বা এমন কি রিয়ার এডমিরালও এর দায়িত্বে থাকতে পারেন। অধিকাংশ নৌবহর কয়েকটি স্কোয়াড্রনের সমন্বয়ে গঠিত, যার প্রতিটি আবার বিভিন্ন ডিভিশনে বিভক্ত হতে পারে। স্কোয়াড্রনগুলো সাধারণত সমজাতীয় যুদ্ধজাহাজের সমষ্টি, যেমন ক্রজার, ডেস্ট্রয়ার ইত্যাদি। যেহেতু ছোট ছোট নৌবাহিনীতে একটিই নৌবহর থাকে, নৌবহর শব্দটি মাঝে মাঝে নৌবাহিনীর সমার্থক হিসেবেও ব্যবহৃত হয়। নৌ ইতিহাসে বহুজাতিক নৌবহরও বিরল নয়। যেমন, ১৫৭১ সালের লেপান্টো যুদ্ধে কয়েকটি দেশ মিলে হোলি লীগ নামক নৌবাহিনী গঠন করেছিল। আধুনিক যুগে ন্যাটো বিভিন্ন অপারেশনে, যেমন অপারেশন এক্টিভ এন্ডিভার, বহুজাতিক নৌবহর গঠন করেছে।
আধুনিক নৌবহর
আধুনিক নৌবহরসমুহ ভাসমান জাহাজ, সাবমেরিন, সাহায্যকারী জাহাজ এবং জাহাজভিত্তিক উড়োজাহাজের সাহায্যে কার্যক্রম পরিচালনা করে থাকে।
তত্ত্বাবধানাধীন শিখন
ধাপসমূহ
তত্ত্বাবধানাধীন শিখন এর কোন সমস্যা সমাধান করতে হলে একজন ব্যক্তিকে অবশ্যই নিম্নোক্ত ধাপসমূহ সম্পন্ন করতে হবে:
অ্যালগরিদম নির্বাচন
অনেকগুলো তত্ত্বাবধানাধীন শিখন অ্যালগরিদম রয়েছে যার প্রত্যেকের রয়েছে নিজস্ব সফলতা এবং সীমাবদ্ধতা। তত্ত্বাবধানাধীন শিখনের সর্বোত্তম ফলাফল দেয় এমন কোনও অ্যালগরিদম এখন পর্যন্ত নেই।
তত্ত্বাবধানাধীন শিখন নিয়ে মূলত চারটি প্রধান বিষয় বিবেচনা করা হয় :
ধ্রুবক ভেদাঙ্কের পার্থক্য
প্রথম বিষয়টি হল ধ্রুবক (Bias) এবং ভেদাঙ্কের (Variance) মাঝে সমন্বয়। মনে করুন যে, আমাদের কাছে কিছু ভিন্ন ভিন্ন কিন্তু মোটামুটি সমমানের উপাত্ত সেট রয়েছে। যদি একটি উপাত্ত x এর জন্য অর্জিত ফাংশনে কোনো ধ্রুবক থাকে, তবে এসব উপাত্তগুলো দ্বারা প্রশিক্ষণ দেয়া হলে, স্বাভাবিকভাবেই x এর ফলাফল প্রদান করার সময় এটি ভুল করবে। যদি বিভিন্ন উপাত্ত এর উপর প্রশিক্ষণ করার সময় বিভিন্ন ফলাফল প্রদান করে তবে ধরা হয় যে x উপাত্তটির জন্য এর ব্যাপক ভেদাঙ্ক রয়েছে। এক্ষেত্রে অনুমানের ভুলের পরিমাণ  ধ্রুবক এবং ভেদাঙ্কের সমষ্টির সঙ্গে সম্পর্কিত।  সাধারণভাবে  ধ্রুবক এবং ভেদাঙ্কের মাঝে  এক প্রকারের সমন্বয় থাকে। নিম্ন ধ্রুবকবিশিষ্ট কোন লার্নিং অ্যালগরিদম অবশ্যই উপাত্ত সংগ্রহের সঙ্গে মানানসই হওয়ার মতো নমনীয়তা ধারণ করতে হবে। কিন্তু যদি লার্নিং অ্যালগরিদম টি খুব বেশি নমনীয় হয়, তবে এটি প্রত্যেকটি উপাত্তের সঙ্গে মানিয়ে নেবে এবং এতে ব্যাপক ভেদাঙ্ক দেখা যাবে। সুতরাং তত্ত্বাবধানাধীন শিখন পদ্ধতিতে এই  ধ্রুবক এবং ভেদাঙ্কসমূহ স্বয়ংক্রিয়ভাবে কিংবা ব্যবহারকারী কর্তৃক নির্ধারিত করে দিতে হয়।
ফাংশন এর জটিলতা এবং প্রশিক্ষণ উপাত্তের পরিমাণ
দ্বিতীয় বিষয়টি হলো প্রকৃত ফাংশনটির জটিলতার সাপেক্ষে প্রশিক্ষণ উপাত্তের পরিমাণ। যদি প্রকৃত ফাংশনটি সরল আকারের হয়, তবে উচ্চ ধ্রুবক এবং নিম্ন ভেদাঙ্কবিশিষ্ট অনমনীয় প্রশিক্ষণ অ্যালগরিদম সামান্য পরিমাণ উপাত্ত থেকে প্রশিক্ষণ নিতে পারে। কিন্তু যদি প্রকৃত ফাংশনটি ব্যাপক জটিল হয় তবে এটি শুধুমাত্র নিম্ন ধ্রুবক এবং উচ্চ ভেদাঙ্কবিশিষ্ট নমনীয় প্রশিক্ষণ আলগরিদম থেকেই প্রশিক্ষণ নিতে পারে।
ইনপুট ক্ষেত্রের মাত্রিকতা
তৃতীয় বিষয়টি হলো ইনপুট ক্ষেত্রের মাত্রিকতা। যদি ইনপুট বৈশিষ্ট্য ভেক্টর এর মাত্রা ব্যাপক বড় হয় তবে, যদিও প্রকৃত ফাংশন সামান্য কিছু বৈশিষ্ট্যের উপর নির্ভর করে, প্রশিক্ষণের সমস্যাটি প্রচুর কঠিন হয়ে যায়। কারণ, এক্ষেত্রে বাড়তি মাত্রা গুলো প্রশিক্ষণ অ্যালগরিদমটিকে বিভ্রান্ত করে দেবে এবং উচ্চ ভেদাঙ্ক আনতে বাধ্য করবে। তাই শুধুমাত্র প্রয়োজনীয় বৈশিষ্ট্য গুলো নির্বাচন করা উচিত। প্রয়োজনীয় বৈশিষ্ট্য নির্বাচন এর জন্য বিভিন্ন অ্যালগরিদম রয়েছে। এগুলো মূলত মাত্রিকতা হ্রাসের একটি সাধারণ রূপ।
ফলাফলে অবাঞ্ছিত মান
চতুর্থ বিষয়টি হলো ফলাফল অবাঞ্ছিত মান (Noise) এর মাত্রা। মানুষ কিংবা সেন্সরের কারণে যদি প্রত্যাশিত ফলাফল প্রায়ই ভুল হয়, তবে প্রশিক্ষণ অ্যালগরিদমটি প্রদত্ত উপাত্তগুলোর সঙ্গে যথার্থভাবে মিলে যায় এমন কোন ফাংশন খুঁজে পাবে না। ফলে উপাত্ত গুলোর সঙ্গে মানানসই (Fit) হওয়ার জন্য ফাংশন খুঁজতে গিয়ে প্রশিক্ষণ অ্যালগরিদমটি অতিমান্যতার(Overfitting) দিকে ধাবিত হয়। আপনার প্রশিক্ষণ মডেলের ফাংশনটি যদি ব্যাপক জটিল হয় তবে আপনি অতিমান্যতার দিকে ধাবিত হতে পারেন, এমনকি যদি কোন পরিমাপ ত্রুটি নাও হয় তবুও। এই পরিস্থিতিতে প্রত্যাশিত ফাংশনের যে অংশটি সাধারণীকরণ (Generalisation) করা যায় না, তা আপনার প্রশিক্ষণপ্রাপ্ত উপাত্তসমূহকে বিক্ষিপ্ত করে দেয় - যাকে বলা হয় অবাঞ্ছিত নির্ধারক(Deterministic noise)। যদি কোন একধরনের অবাঞ্ছিত মান বিদ্যমান থাকে তবে নিম্ন ভেদাঙ্ক এবং উচ্চ ধ্রুবকসমৃদ্ধ ফাংশন তুলনামূলক ভালো পারর্ফমেন্স দেয়।
বাস্তবিক ক্ষেত্রে অবাঞ্ছিত মানসমূহ প্রত্যাহার করার জন্য কিছু উপায় রয়েছে, যেমন অতিমান্যতাকে রোধ করার জন্য প্রাকসমাপ্তি(Early stopping) এর পাশাপাশি অস্বাভাবিকতা সনাক্তকরণ এবং প্রশিক্ষণ চলাকালীন অবাঞ্ছিত প্রশিক্ষণ উপাত্ত অপসারণ।
অন্যান্য প্রয়োজনীয় বিবেচ্য বিষয়
প্রশিক্ষণ অ্যালগরিদম নির্বাচন এবং প্রয়োগের জন্য অন্যান্য যেসব বিষয় বিবেচনা করা হয় তা নিম্নরূপ
নতুন কোন প্রয়োগ বিবেচনার সময় একজন ইঞ্জিনিয়ার  বিভিন্ন প্রশিক্ষণ অ্যালগরিদম হাতে কলমে তুলনা করবেন এবং পরীক্ষা করে দেখবেন কোনটি সবচেয়ে ভালো কাজ করে। (see cross validation). প্রশিক্ষণ অ্যালগোরিদমের পারফরম্যান্স যাচাই অনেক সময় সাপেক্ষ ব্যাপার হতে পারে। সীমাবদ্ধ উপাত্তের ক্ষেত্রে যাচাইকরণের বদলে আরো প্রশিক্ষণ উপাত্ত এবং তথ্যমূলক বৈশিষ্ট্য সঞ্চয়কে প্রাধান্য দিতে হবে।
কীভাবে তত্ত্বাবধানাধীন শিখন কাজ করে
একটি প্রশিক্ষণ উপাত্তের সেটN দেয়া আছে যার গঠন যেন i-তম উপাত্তের বৈশিষ্ট্য ভেক্টর x_i এবং এর নির্দেশক (অর্থাৎ, শ্রেণী) y_i, একটি প্রশিক্ষণ অ্যালগরিদম এমন একটি ফাংশন g: X \to Y খুঁজবে, যেখানে X হল গ্রহণ ক্ষেত্র (Input Space) এবং Y হল 'ফলাফল ক্ষেত্র (Output Space)। g ফাংশনটিকে বলা হয় অনুমান ক্ষেত্র (Hypothesis space) নামক সম্ভাব্য সকল ফাংশনের ক্ষেত্র  G এর একটি উপাদান। g কে মাঝেমাঝে  আকারে প্রকাশ করা হয় যেখানে সর্বোচ্চ মান :  দেয়া y সমূহ g কে সংজ্ঞায়িত করে।  ধরি, F হল সকল স্কোরিং ফাংশনের ক্ষেত্র।
যদিও G এবং F ফাংশনের যেকোনো ক্ষেত্র হতে পারে, অনেক প্রশিক্ষণ অ্যালগরিদম এমনভাবে সম্ভাব্য মডেল তৈরি করে যেন g শর্তাধীন সম্ভাবনা মডেল, অথবা f সংযুক্ত সম্ভাবনা মডেল গ্রহণ করে।
f অথবা g নির্বাচন করার দুটি মৌলিক পদ্ধতি রয়েছে : প্রযুক্ত ঝুঁকি হ্রাসকরণ এবং গাঠনিক ঝুঁকি হ্রাসকরণ. প্রযুক্ত ঝুঁকি হ্রাস করণ এমন ফাংশন খুঁজে, যা প্রশিক্ষণ উপাত্তের সঙ্গে সর্বোত্তমভাবে মানানসই হয়।  গাঠনিক ঝুঁকি হ্রাসকরণ ধ্রুবক-ভেদাঙ্ক সমন্বয় ও নিয়ন্ত্রণ করে।
উভয় ক্ষেত্রে ধরা হয় যে, উপাত্ত সমূহ স্বাধীন এবং সমবিভাজিত  আকারে বিস্তৃত। কীভাবে একটি ফাংশন প্রশিক্ষণ উপাত্ত সমূহের সঙ্গে মানানসই হয়, তা পরিমাপ করার জন্য  একটি  ঋণ ফাংশন (Loss function)  সংজ্ঞায়িত করা হয়। (x_i,\;y_i) প্রশিক্ষণ উপাত্তের জন্য \hat{y} এর বিচ্যুতি । R(g) ফাংশনের ঝুঁকি R, g  এর প্রত্যাশিত বিচ্যুতি হিসেবে সংজ্ঞায়িত করা হয়।
প্রশিক্ষণ উপাত্ত হতে হিসাব করা হয়:
প্রযুক্ত ঝুঁকি হ্রাসকরণ
প্রযুক্ত ঝুঁকি হ্রাসকরণে প্রশিক্ষণ অ্যালগরিদমটি এমন একটি ফাংশন g খুঁজে যা R(g) কে ন্যূনতম করে। এভাবে তত্ত্বাবধানাধীন শিখন অ্যালগরিদম g কে অনুকূল করে এমন ফাংশন দ্বারা খুব সহজেই গঠন করা যায়। যখন g একটি শর্তাধীন সম্ভাব্য বিভাজন P(y|x)  এবং ঋণ ফাংশনটি ঋণাত্মক লগারিদম:, তখন প্রযুক্ত ঝুঁকি হ্রাসকরণ সর্বাধিক সম্ভাব্য অনুমানের (Maximum likelihood estimation) এর মতো হয়।
যখন প্রশিক্ষণ সেটটি যথেষ্ট বড় নয় কিংবা একাধিক উপযুক্ত ফাংশন G এ অন্তর্ভুক্ত থাকে তখন প্রযুক্ত ঝুঁকি হ্রাসকরণ উচ্চ ভেদাঙ্ক এবং নিম্ন ধ্রুবকের দিকে গমন করে। প্রশিক্ষণ অ্যালগরিদমটি যথাযথ সাধারণীকরণ ব্যতিরেকেই প্রশিক্ষণ উপাত্তগুলো মুখস্থ করতে শুরু করে। একে বলা হয়  অতিমান্যতা (overfitting)।
গাঠনিক ঝুঁকি হ্রাসকরণ
গাঠনিক ঝুঁকি হ্রাসকরণ অতিমান্যতা রোধ করতে আনুকূল্যকরণে নিয়মিতকরণ ঋণ যুক্ত করে। নিয়মিতকরণের ঋণকে অকামের রেজার এর প্রয়োগ হিসেবে দেখা যেতে পারে, যা অনেক জটিল ফাংশন থেকে সরলতর ফাংশন কে বেশি প্রাধান্য দেয়।
বিভিন্ন জটিলতার বিভিন্ন ঋণ ব্যবহার করা হয়। উদাহরণস্বরূপ, একটি ক্ষেত্রে g ফাংশনটি: গঠনের একটি রৈখিক ফাংশন। একটি জনপ্রিয় নিয়মিতকরণ ঋণ হল, যা সহগসমূহের ইউক্লিডীয় নিয়মিতকরণ এর বর্গ যা  L_2 নিয়মিতকরণ নামে পরিচিত। অন্যান্য  নিয়মিতকরণ গুলোর মধ্যে রয়েছে L_1 নিয়মিতকরণ , L_0 নিয়মিতকরণ যা অশূন্য \beta_j সমূহের সংখ্যা। ঋণকে C(g) দ্বারা প্রকাশ করা হয়।
গঠনমূলক প্রশিক্ষণ
উপর্যুক্ত প্রশিক্ষণ পদ্ধতি গুলো পার্থক্যসূচক প্রশিক্ষণ পদ্ধতি, কেননা তারা এমন একটি ফাংশন g খুঁজে, যা বিভিন্ন ফলাফল এর মান কে পার্থক্য করে।(দেখুন discriminative model)। বিশেষ ক্ষেত্রে, যখন   একটি সংযুক্ত সম্ভাবনা বিভাজন এবং ঋণ ফাংশনটি ঋণাত্মক লগারিদম, তখন ঝুঁকি হ্রাসকরণ অ্যালগরিদম  গঠনগত প্রশিক্ষণ শুরু করে। কারণ f কে গঠনগত মডেল হিসেবে ধরা যেতে পারে, যা ব্যাখ্যা করে কীভাবে উপাত্তগুলোর উৎপত্তি হয়েছিল। গঠনমূলক প্রশিক্ষণ অ্যালগরিদমগুলো প্রায়ই পার্থক্যসূচক অ্যালগরিদমগুলোর চেয়ে সরল এবং সহজে হিসাবযোগ্য।
সাধারণীকরণ
আদর্শ তত্ত্বাবধানাধীন শিখন সমস্যা বিভিন্ন পদ্ধতিতে সাধারণীকৃত হতে পারে:
নসরুল্লাহ খাঁ
নসরুল্লাহ খাঁ (আনু. ১৫৬০ - আনু. ১৬২৫) মধ্যযুগের একজন বাঙালি কবি। এ পর্যন্ত তার চারটি কাব্যগ্রন্থের সন্ধান পাওয়া গেছে। সেগুলো হচ্ছে জঙ্গনামা, মুসার সাওয়াল, শরীয়ত নামা ও হিদায়িতুল ইসলাম। জঙ্গনামা ও শরীয়ত নামা গ্রন্থে তার সুদীর্ঘ আত্মবিবরণী দেখা যায়। শরীয়ত নামায় লিখিত আত্মবিবরণী থেকে জানা যাচ্ছে যে, কবির পূর্ব পুরুষ হামিদুদ্দীন খান গৌড় দরবারের একজন গুরুত্বপূর্ণ ব্যক্তি ছিলেন। আধুনিক দক্ষিণ চট্টগ্রামের “বাহার ছড়াহ” নামক স্থানে তিনি বাড়ি নির্মাণ করেছিলেন। কবি নসরুল্লাহ নিঃসন্তান ছিলেন, কিন্তু তার পিতৃব্যের বংশধরেরা এখনো বাঁশখালি থানার জলদি গ্রামে বসতি স্থাপন করে আছেন। তার কাব্যে সন্দ্বীপ বিজয়ী ফতেহ খানের (১৬০৯) উল্লেখ আছে। বংশ তালিকা থেকে দেখা যাচ্ছে যে, কবি ষোড়শ শতকের শেষ ও সপ্তদশ শতকের প্রথম দিকে জীবিত ছিলেন।
মুসলিম সাহিত্য
১৬০০ সালের পরবর্তীকালে বাংলার মুসলিম সাহিত্যে একটি স্বর্ণ যুগ দেখা যায়। সেই যুগের বাংলা সাহিত্যে মুসলমানদের দান খুব গুরুত্বপূর্ণ। দৌলত কাজী, আলাওল, মোহাম্মদ খান, সৈয়দ সুলতান, নসরুল্লাহ খাঁ প্রভৃতি অসংখ্য কবি সেই সময়ে জন্মগ্রহণ করেন এবং বাংলা সাহিত্যে অসামান্য অবদান রাখেন।
জর্জ শার্পাক
জর্জ শার্পাক (George Charpak আ-ধ্ব-ব: [ʃaʁpak]; জন্মনাম ইয়ের্ঝি খার্পাক; ৮ই মার্চ, ১৯২৪ – ২৯শে সেপ্টেম্বর, ২০১০, প্যারিস, ফ্রান্স) একজন পোলীয়-ইহুদি বংশোদ্ভূত ফরাসি পদার্থবিজ্ঞানী। তিনি ১৯৯২ সালে পদার্থবিজ্ঞানে নোবেল পুরস্কার লাভ করেন।  অতিপারমাণবিক কণা শনাক্তকারক, বিশেষত বহুতারবিশিষ্ট আনুপাতিক প্রকোষ্ঠ উদ্ভাবনের জন্য তাঁকে এই সম্মান প্রদান করা হয়। যখন দ্রুতগতিতে ধাবমান অতিপারমাণবিক কণাসমূহ পরস্পরের সাথে সংঘর্ষে লিপ্ত হয়, তখন নতুন অনেক অতিপারমাণবিক কণার বর্ষণের সৃষ্টি হয়। এই নতুন কণাগুলি পদার্থের ক্ষুদ্রতম গাঠনিক উপাদানগুলি সম্পর্কে জানতে গুরুত্বপূর্ণ ভূমিকা পালন করে। ১৯৬৮ সালে শার্পাকের উদ্ভাবিত বহুতারবিশিষ্ট আনুপাতিক প্রকোষ্ঠটি এই নতুন কণাগুলিকে শনাক্ত করতে অতীতের তুলনায় অনেক বেশি কার্যকর ছিল। একটি বহুতারবিশিষ্ট প্রকোষ্ঠে একটি গ্যাসের মধ্যে নিমজ্জিত অনেকগুলি সমান্তরাল ধাতব তার থাকে। প্রকোষ্ঠের দেওয়াল ও তারগুলির মধ্যে এক ধরনের বৈদ্যুতিক আধান সৃষ্টি করা হয়। যখন কোনও অতিপারমাণবিক কণা এই প্রকোষ্ঠে প্রবেশ করে, তখন প্রকোষ্ঠের ভেতরের গ্যাসটির ইলেকট্রনগুলি প্রপাতাকারে মুক্তিলাভ করে। ফলে তারগুলিতে বৈদ্যুতিক প্রবাহের সৃষ্টি হয় এবং এই বৈদ্যুতিক প্রবাহগুলির মান পরিগণক যন্ত্র বা কম্পিউটারে লিপিবদ্ধ ও প্রক্রিয়াজাত করা হয়।
আবদুল্লাহ ইবনে মুহাম্মদ আল-উমাউয়ি
জীবনী
সমকালীন ইতিহাসবিদরা আবদুল্লাহকে তার ভাই আল মুনজিরের মৃত্যুর জন্য দায়ী করেন। তবে আবদুল্লাহ ক্ষমতার জন্য খুব কম আগ্রহ দেখিয়েছিলেন। ক্ষমতা পাওয়ার পর তিনি যাদেরকে হুমকি হিসেবে দেখতেন তাদের সরিয়ে দেননি। তার নিজের ভাইকে তার আদেশে মৃত্যুদন্ড দেয়া হয়েছিল। তিনি তার এক পুত্র আল মুতাররিফকে আদেশ দিয়েছিলেন তার ভাইকে হত্যার জন্য। পরবর্তীতে কয়েক বছর পর মুতাররিফকে বিশ্বাসঘাতকার অভিযোগে মৃত্যুদন্ড দেয়া হয়েছিল।
তার শাসনামলে আরব, বার্বা‌র ও মুলাদিদের মধ্যে যুদ্ধ সংঘটিত হয়। তার ক্ষমতা কর্ডো‌বায় সীমাবদ্ধ ছিল। বাকি অঞ্চলগুলো বিদ্রোহী পরিবারের অধীনে ছিল। তারা তার কর্তৃত্ব মেনে নেয়নি।
পরিবার
আবদুল্লাহ ছিলেন প্রথম মুহাম্মদের ছেলে ও আল মুনজিরের ছোট ভাই।
আবদুল্লাহ ৮৬৩ সালের দিকে পাম্পলোনার রাজার মেয়ে অনেসা ফরটুনেজকে বিয়ে করেন। পরবর্তীতে তাদের ছাড়াছাড়ি হয়ে যায়।
কুমিল্লা পল্লী বিদ্যুৎ সমিতি-১
কুমিল্লা পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। কুমিল্লা পল্লী বিদ্যুৎ সমিতি-১ চট্টগ্রাম বিভাগের কুমিল্লা জেলায় ০৪টি জোনাল অফিস, ০৪টি সাব-জোনাল অফিস, ০১টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-১ নিবন্ধিত হয় ০৪ মে, ১৯৭৯ সালে এবং বানিজ্যিকভাবে বিদ্যুতায়িত হয় ১২ জানুয়ারি, ১৯৮১ সালে।
ইতিহাস
কুমিল্লা পল্লী বিদ্যুৎ সমিতি-১ এর যাত্রা শুরু হয় ১৯৭৯ সালে। এ সমিতির অধীনে ০৪টি উপজেলা, ৬৭টি ইউনিয়ন ও ১১১০টি গ্রাম রয়েছে। এর সদর দপ্তর কুমিল্লার চান্দিনায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
কুমিল্লা পল্লী বিদ্যুৎ সমিতি-১ এর সাড়ে পাঁচ লক্ষেরও বেশি আবাসিক গ্রাহক রয়েছে।
বডিগার্ড (দ্ব্যর্থতা নিরসন)
বডিগার্ড শিরোনামে নিম্নের বিষয় সমূহ নির্দেশিত হতে পারে-
কিশওয়ার জেহরা
কিশওয়ার জেহরা  হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় পরিষদ-এর সদস্য হিসেবে দায়িত্ব পালন করছেন। পূর্বে তিনি ২০০৮-২০১৩ এবং ২০১৩-২০১৮ সাল পর্যন্ত জাতীয় সংসদের সদস্য ছিলেন।
পাকিস্তানের সুপ্রিম কোর্ট সাবেক প্রধানমন্ত্রী নওয়াজ শরীফকে ২০১৫ সালের ২৮ জুলাই পানামা পেপার্স কেলেঙ্কারিতে জড়িত থাকার অভিযোগে পাকিস্তানের প্রধানমন্ত্রী হিসেবে অযোগ্য ঘোষণা করার পর কিশওয়ার জেহরাকে পাকিস্তানের প্রধানমন্ত্রী হওয়ার আমন্ত্রন জানানো হয়েছিল যদি তিনি এবং মুত্তাহিদা কওমি আন্দোলন একটি জোট গঠনের জন্য পাকিস্তান মুসলিম লীগে যোগ দিতে রাজি হন। জেহরা শেষে প্রধানমন্ত্রীর কার্যালয়ের দায়িত্ব গ্রহণের প্রস্তাব প্রত্যাখ্যান করেন কিন্তু শহীদ খাকান আব্বাসি কে সমর্থন করেন যিনি ২০১৭ সালের ১ই আগস্ট প্রধানমন্ত্রী হন।
রাজনৈতিক কর্মজীবন
জেহরার প্রাথমিক রাজনৈতিক কর্মজীবন ১৯৮০-এর দশকে শুরু হয়, যখন তিনি মুত্তাহিদা কওমি আন্দোলন-এ (এমকিউএম) যোগ দেন, যেখানে তিনি কেন্দ্রীয় সিদ্ধান্ত গ্রহণ কমিটির অংশ হয়ে উঠেন।
১৯৮৭-এ, করাচির স্থানীয় সরকার নির্বাচনে জেহরা কাউন্সিলর নির্বাচিত হন।
পাকিস্তানের সাধারণ নির্বাচন, ২০০৮-এ সিন্ধু থেকে মহিলাদের জন্য সংরক্ষিত একটি আসনে মুত্তাহিদা কওমি আন্দোলন (এমকিউএম) এর প্রার্থী হিসেবে তিনি পাকিস্তানের জাতীয় সংসদে নির্বাচিত হন।
২০১৩ সালের পাকিস্তানের সাধারণ নির্বাচনে সিন্ধু থেকে মহিলাদের জন্য সংরক্ষিত আসনে এমকিউএম এর প্রার্থী হিসেবে তিনি পাকিস্তানের জাতীয় সংসদে পুনরায় নির্বাচিত হন।
পাকিস্তানের সাধারণ নির্বাচন, ২০১৮-এ সিন্ধু থেকে মহিলাদের জন্য সংরক্ষিত আসনে এমকিউএম এর প্রার্থী হিসেবে তিনি পাকিস্তানের জাতীয় সংসদে পুনরায় নির্বাচিত হন।
বর্তমানে, তিনি আইন ও বিচার, এবং ঘর ও গ্রন্থাগারের কাজের স্থায়ী কমিটিতে দায়িত্ব পালন করছেন।
জেহরা ২০১৮-এর পাকিস্তানি সিনেট নির্বাচনের প্রার্থী ছিলেন।
ফজলে কাদের মুহাম্মদ আব্দুল বাকী
জীবনের প্রথমার্ধ
বাকী ১৯১৬ সালের ২ জানুয়ারি জন্মগ্রহণ করেন তিনি কলকাতা বিশ্ববিদ্যালয়ে অর্থনীতিতে স্নাতক এবং ঢাকা বিশ্ববিদ্যালয়ে ইংরেজিতে স্নাতকোত্তর ডিগ্রি অর্জন করেন।
কর্মজীবন
বাকী ২৮ ডিসেম্বর ১৯৪৩ সালে প্রশাসনিক চাকরিতে যোগদান করেন
বাকী জুট ট্রেডিং কর্পোরেশনের আর্থিক উপদেষ্টা ছিলেন। তিনি হাউস বিল্ডিং ফাইন্যান্স কর্পোরেশনের জেনারেল ম্যানেজার ছিলেন। তিনি ট্রেডিং কর্পোরেশন অফ পাকিস্তানের একজন পরিচালক ছিলেন। তিনি পূর্ব পাকিস্তানের ডেপুটি একাউন্ট জেনারেলও ছিলেন।
বাকী ১১ মে ১৯৭৩ সালে বাংলাদেশের প্রথম মহা হিসাব-নিরীক্ষক ও নিয়ন্ত্রক নিযুক্ত হন। তিনি ১৯৭৫ সালের ৩১ ডিসেম্বর পর্যন্ত কম্পট্রোলার অ্যান্ড অডিটর জেনারেল হিসেবে দায়িত্ব পালন করেন
২০১৯–২০ আয়ারল্যান্ড ক্রিকেট দলের জিম্বাবুয়ে সফর
আয়ারল্যান্ড ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা এপ্রিল ২০২০-এ অনুষ্ঠিত হয়।
মঞ্জুলা গুরুগে
অশঙ্কা মঞ্জুলা গুরুগে (මංජුල ගුරුගේ; জন্ম: ১৪ ফেব্রুয়ারি, ১৯৮১) শ্রীলঙ্কার আম্বাল্যাঙ্গোডায় জন্মগ্রহণকারী আমিরাতি ক্রিকেটার। দলে তিনি মূলতঃ বামহাতি ফাস্ট-মিডিয়াম বোলার। এছাড়াও, ডানহাতি ব্যাটসম্যান হিসেবে সংযুক্ত আরব আমিরাত ক্রিকেট দলে খেলছেন।
খেলোয়াড়ী জীবন
১৯৯৯-২০০০ মৌসুমে শ্রীলঙ্কার সিংহ স্পোর্টস ক্লাবের পক্ষে প্রথম-শ্রেণীর ক্রিকেটে তার অভিষেক ঘটে। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় তার একদিনের আন্তর্জাতিকে অভিষেক হয়। স্কটল্যান্ডের বিপক্ষে তিনি ৬৭ রানে ৩ উইকেট দখল করেন। কিন্তু তার দল ৪১ রানে পরাজিত হয়। এছাড়াও, বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে।
জ্বল্‌ জ্বল্‌ চিতা দ্বিগুণ দ্বিগুণ
thumb|250px|[[জ্যোতিরিন্দ্রনাথ ঠাকুর|জ্যোতিরিন্দ্রনাথ ঠাকুরের সরোজিনী বা চিতোর আক্রমণ নাটক-এ প্রয়োগের জন্য এই গানটি রচিত হয়েছিল।]] thumb|250px|[[নটী বিনোদিনী সরোজিনী বা চিতোর আক্রমণ নাটক-এ এই গানটির মঞ্চায়ন করেছিলেন।]] জ্বল্‌ জ্বল্‌ চিতা দ্বিগুণ দ্বিগুণ হল একটি রবীন্দ্রসংগীত। ১৮৭৫ সালে ১৪ বছর বয়সে জ্যোতিরিন্দ্রনাথ ঠাকুরের সরোজিনী বা চিতোর আক্রমণ নাটক-এর জন্য রবীন্দ্রনাথ ঠাকুর এই গানটি রচনা করেছিলেন। রাগ ভূপালী একতালে নিবদ্ধ এই গানটির স্বরলিপিকার ইন্দিরা দেবী চৌধুরানী। গানটি গীতবিতান গ্রন্থের তৃতীয় খণ্ডে ‘নাট্যগীতি’ পর্যায়ে সংকলিত। স্বরবিতান ৫১তম খণ্ডে এই গানের স্বরলিপি রক্ষিত আছে।
নরেন্দ্রনাথ দত্ত ও বৈষ্ণবচরণ বসাক সম্পাদিত সঙ্গীতকল্পতরু এবং দুর্গাদাস লাহিড়ী সম্পাদিত বাঙালীর গান গ্রন্থে এই গানটি জ্যোতিরিন্দ্রনাথ ঠাকুরের গান হিসেবে সংকলিত হয়। গানটি সেই যুগে বিশেষ জনপ্রিয়তা অর্জন করেছিল।
কথা
গানের কথাটি নিম্নরূপ:
রচনার ইতিহাস
‘জ্বল্‌ জ্বল্‌ চিতা দ্বিগুণ দ্বিগুণ’ গানটির রচনা প্রসঙ্গে জ্যোতিরিন্দ্রনাথ ঠাকুর তাঁর আত্মজীবনীতে লিখেছেন: "…রাজপুত মহিলাদের চিতাপ্রবেশের যে একটা দৃশ্য আছে, তাহাতে পূর্ব্বে আমি গদ্যে একটা বক্তৃতা রচনা করিয়া দিয়াছিলাম। যখন এই স্থানটা পড়িয়া প্রুফ্‌ দেখা হইতেছিল, তখন রবীন্দ্রনাথ পাশের ঘরে পড়াশুনা বন্ধ করিয়া চুপ করিয়া বসিয়া বসিয়া শুনিতেছিলেন। গদ্য-রচনাটি এখানে একেবারেই খাপ খায় নাই বুঝিয়া, কিশোর রবি একেবারে আমাদের ঘরে আসিয়া হাজির। তিনি বলিলেনএখানে পদ্যরচনা ছাড়া কিছুই জোর বাঁধিতে পারে না। প্রস্তাবটা আমি উপেক্ষা করিতে পারিলাম নাকারণ, প্রথম হইতেই আমারও মনটা কেমন খুঁৎ-খুঁৎ করিতেছিল। কিন্তু এখন আর সময় কৈ? আমি সময়াভাবের আপত্তি উত্থাপন করিলে, রবীন্দ্রনাথ সেই বক্তৃতার পরিবর্তে একটা গান রচনা করিয়া দিবার ভার লইলেন, এবং তখনই খুব অল্পকালের মধ্যেই “জ্বল্‌ জ্বল্‌ চিতা দ্বিগুণ দ্বিগুণ” এই গানটি রচনা করিয়া আনিয়া, আমাদিগকে চমৎকৃত করিয়া দিলেন।"
উল্লেখ্য, সরোজিনী বা চিতোর আক্রমণ নাটক-এ নায়িকা সরোজিনীর ভূমিকায় অভিনয় করেছিলেন সেকালের বিখ্যাত মঞ্চাভিনেত্রী নটী বিনোদিনী। তাঁর আত্মজীবনী আমার অভিনেত্রী জীবন-এ এই গানটির উল্লেখ সহ সংশ্লিষ্ট দৃশ্যের মঞ্চসজ্জার বিস্তারিত বিবরণ পাওয়া যায়। বিনোদিনী ও সহ অভিনেত্রীরা এই গানটি গাইতে গাইতে রাজপুত রমণীদের চিতারোহণের দৃশ্যটি অভিনয় করেছিলেন।
১৮৭৬ সালের ৩১ জানুয়ারি সরস্বতী পূজার দিন রাজা যতীন্দ্রমোহন ঠাকুরের সিঁথির বাগানবাড়ি মরকত-কুঞ্জ উদ্যানে (অধুনা রবীন্দ্রভারতী বিশ্ববিদ্যালয়ের বি. টি. রোড শিক্ষাপ্রাঙ্গন) একটি সমাবর্তন অনুষ্ঠানে রবীন্দ্রনাথ এই কবিতাটি আবৃত্তি করে শোনান।
রেকর্ড
২০০১ সালে প্রকাশিত মহার্ঘ্য নামে একটি কমপ্যাক্ট ডিস্কে দেবব্রত বিশ্বাসের কণ্ঠে এই গানটি প্রকাশিত হয়। গানটি শিল্পীর জীবৎকালে অপ্রকশিত একটি রেকর্ডিং। ২০১০ সালে অদিতি গুপ্ত এই গানটি রেকর্ড করেন।
এম সাঈদ হোসেন
এয়ার ভাইস মার্শাল এম সাঈদ হোসেন ওএসপি, বিএসপি, জিইউপি, এনডিসি, পিএসসি হলেন বর্তমান সহকারী এয়ার স্টাফ প্রধান (প্রশাসন)। বর্তমান পদে যোগদানের আগে তিনি বাংলাদেশ বিমান বাহিনী ঘাঁটি বঙ্গবন্ধুর এয়ার অফিসার কমান্ডিং (এওসি) ছিলেন।
কর্মজীবন
হোসেন এয়ার ভাইস মার্শাল পদে উন্নীত হওয়ার আগে বিমান বাহিনী সদর দফতরের বিমান প্রশিক্ষণের পরিচালক হিসেবে দায়িত্ব পালন করেন। ২০১৮ সালে তিনি এয়ার ভাইস মার্শাল পদে উন্নীত হন।
রয়্যাল আর্সেনাল
thumb|right|200px|উলউইক‎ রয়্যাল আর্সেনালের গেটহাউস
রয়্যাল আর্সেনাল (The Royal Arsenal), আদিনাম উলউইক ওয়ারেন (Woolwich Warren), ব্রিটেনের একটি প্রাক্তন গোলাবারুদ ভাণ্ডার। এটি অস্ত্র ও গোলাবারুদ উৎপাদন এবং বিস্ফোরক গবেষণার কাজে ব্যবহৃত হত। লন্ডনের দক্ষিণ-পূর্বে উলউইখে টেম্‌স নদীর দক্ষিণ তীরে এটি অবস্থিত ছিল। ১৬৭১ সালে ৩১ একর জায়গা জুড়ে এটিকে নির্মাণ করা হয়। ১৬৯৫ সালে এখানে একটি অস্ত্র পরীক্ষাগার যুক্ত করা হয় (যার নাম ছিল রয়্যাল ল্যাবরেটরি) এবং ১৭১৭ সালে একটি বন্দুক নির্মাণ কারখানাও স্থাপন করা হয় (রয়্যাল ব্রাস ফাউন্‌ড্রি)। ১৭৭৭ নাগাদ এর আয়তন বেড়ে ১০৪ একরে গিয়ে দাঁড়ায়। এর কিছুদিন পরেই কয়েদিদের কাজে লাগিয়ে এটির চারপাশে ২.৫ মাইল লম্বা আট ফুট উঁচু ইটের প্রাচীর নির্মাণ করা হয়। ১৮০৪ সালে প্লুমস্টেড রোডের কাছে প্রাচীরটির উচ্চতা বাড়িয়ে ২০ ফুট, এবং বাকী অংশগুলির উচ্চতা ১৫ ফুট করা হয়। ১৮১৪-১৮১৬ সালে কয়েদিদের শ্রম ব্যবহার করে পূর্ব পাশে একটি খাল খনন করা হয়।
ফুটবল
১৮৮৬ সালে আর্সেনালের শ্রমিকেরা একটি ফুটবল ক্লাব গঠন করে যার নাম ছিল ডায়াল স্কোয়ার। তারা ঐ বছর ১১ই ডিসেম্বর প্রথম ম্যাচটি খেলে। দুই সপ্তাহ পরে ক্লাবের নাম বদলে রয়্যাল আর্সেনাল রাখা হয়। ১৮৯৩ সালে ক্লাবটি পেশাদারী ফুটবল লীগে উলউইক আর্সেনাল নামে প্রবেশ করে। বর্তমানে এই ক্লাবটি ইংরেজ প্রিমিয়ার লিগে কেবল আর্সেনাল ফুটবল ক্লাব নামে পরিচিত। ক্লাবটি ১৯১৩ সালে লন্ডনে স্থানান্তরিত হয়।
হানোফার
হানোফার (Hannover) উত্তর জার্মানির নিডারজাখসেন অঙ্গরাজ্যের রাজধানী শহর। এই শহরে প্রায় ৫ লক্ষ লোকের বাস। প্রাক্তন জার্মান চ্যান্সেলর বা কান্‌ৎসলার গেরহার্ড শ্রোডার হানোফার শহরের বাসিন্দা ছিলেন; তিনিই এখানকার সবচেয়ে বিখ্যাত ব্যক্তিত্ব।
মার্কিন যুক্তরাষ্ট্রের তিনটি শহরের নাম হ্যানোভার, যা জার্মানির হানোফার শহরের নাম থেকে এসেছে। এগুলি মিনেসোটা, নিউ হ্যাম্পশায়ার এবং পেনসিলভেনিয়া রাজ্যে অবস্থিত।
২০০০ সালে হানোফারে এক্সপো ২০০০ নামের বিশ্বমেলার আয়োজন হয়েছিল।
কেরিম কেরিমভ
ডান|থাম্ব|300x300পিক্সেল|মহাশূন্য জাহাজ "আপোলো" (বামে) এবং "ইউনিয়ন" (ডান)। রিকনস্ট্রাকশন। ১৯৭৫ সালে ফ্লাইটের প্রস্তুতির কাজটি ছিল কেরিম কেরিমভ এর দায়িত্বে। লেফটেন্যান্ট জেনারেল কেরিম আলিভিভিচ কেরিমভ(Kərim Əli oğlu Kərimov, Керим Алиевич Керимов; ১৯১৭ থেকে ২০০৩)Kerim Kerimov একজন আজারবাইজান-সোভিয়েত / রাশিয়ান মহাকাশ প্রকৌশলী এবং সোভিয়েত মহাকাশ শিল্পের প্রতিষ্ঠাতা, এক বিখ্যাত রকেট বিজ্ঞানী এবং অনেক বছর ধরে সোভিয়েত স্পেস প্রোগ্রামের কেন্দ্রীয় ব্যক্তিত্ব ছিলেন। তার বিশিষ্ট ভূমিকা সত্ত্বেও, তার কর্মজীবনের অধিকাংশ পরিচয়ই জনসাধারণ থেকে গোপন রাখা হয়েছে। সোভিয়েত সফলতার পিছনে তিনি অন্যতম ভূমিকা পালন করেছিলেন, তিনি এমন সব কাজ করেছেন যা ১৯৫০ এর শেষ দিকে পুরো পৃথিবীকে তাক লাগিয়ে দেয়। তার কাজগুলোর অন্যতম হলোঃ তিনি প্রথম উপগ্রহের প্রবর্তন করেন, ১৯৫৭ সালে স্পুটনিক ১ এবং প্রথম মানব মহাশূন্য যাত্রা- ইউরি গ্যাগারিনের ১০৮ মিনিটের ভ্রমণ ইত্যাদী কাজ তার দ্বারাই সম্পন্ন হয়।
প্রাথমিক জীবন
কেরিম কেরিমভ বাকু,  আজারবাইজান (তখনকার রাশিয়ান সাম্রাজ্যের অংশ) এর একটি প্রকৌশলী-প্রযুক্তিবিদ পরিবারে ১৪ নভেম্বার, ১৯১৭ সালে জন্মগ্রহণ করেন। ১৯৪২২ সালে আজারবাইজান ইন্ডাস্ট্রিয়াল ইনস্টিটিউটে স্নাতক হওয়ার পর, কেরিমভ তার শিক্ষা ডেরঝিঞ্জকী আর্টিলারি একাডেমীতে চালিয়ে যান, যেখানে তিনি রকেট সিস্টেমের ডিজাইন এবং উন্নয়নের জন্য কাজ করতেন।
এ্যানিম্যাক্স (ভারত)
এ্যানিম্যক্স ইন্ডিয়া হল একটি ভারতের মুম্বাই থেকে জাপানি সম্প্রচারিত টেলিভিশন চ্যানেল নেটওয়ার্ক। এটি বর্তমানে ইংরেজিতে ২৪ ঘণ্টা সম্প্রচারিত হচ্ছে। এই চ্যানেলটি জাপানি মিডিয়া কংলোমিরেট সনি এর একটি অংশ। এছাড়াও এটি প্রথম এ্যানিমেশন চ্যানেল যাতে ১৩-৩৫ বছরের বয়সকে উদ্দেশ্য করে অনুষ্ঠানমালা সম্প্রাচার করা হচ্ছে।
কেরিম কেরিমভ
সাবালকত্ব
রকেট প্রযুক্তির একজন বিশেষজ্ঞ হিসেবে তিনি দ্বিতীয় বিশ্বযুদ্ধের সময় বিখ্যাত ক্যাটুশা রকেট লঞ্চারের পরিদর্শন এবং স্বীকৃতি নিয়ে কাজ করেছিলেন। তার কাজকে রেড স্টারের অর্ডার দিয়ে সম্মানিত করা হয়েছিল। কেরিম কেরিমভ প্রাথমিক জীবনে  সোভিয়েত বৈমানিক এর সাথে জড়িত ছিল। দ্বিতীয় বিশ্বযুদ্ধের পর, কেরমভ সোভিয়েত আন্তঃ-মহাদেশীয় ব্যালিস্টিক ক্ষেপণাস্ত্র প্রোগ্রামে কাজ করেন, যা ১৯৬০ সালের পর থেকে ইউএসএসআর এর প্রতিরক্ষা মন্ত্রণালয়ের মিসাইল ওয়েপন (গুরুভো) এর প্রধান ডিরেক্টরেটের তৃতীয় ডিরেক্টরেট প্রধানের দায়িত্ব পালন করে আসছে। অন্যান্য রকেট বিশেষজ্ঞদের বরাত দিয়ে, ১৯৪৬ সালে জার্মান ভি-২ রকেটের তথ্য সংগ্রহ করার জন্য তাকে জার্মানিতে পাঠানো হয়েছিল।
এ্যানিম্যাক্স (ভারত)
ইতিহাস
এ্যানিম্যক্স ২০০৪ সালের ৫ এপ্রিল থেকে ভারত ও দক্ষিণ এশিয়ার বাকি এলাকা জুড়ে প্রাথমিকভাবে যাত্রা শুরু করে। এটি সিঙ্গাপুর থেকে এ্যানিম্যক্স এশিয়া দ্বারা পরিচালিত এবং সম্প্রচার হত এবং সেট ইন্ডিয়া কর্তৃক বিতরণ করা হয়।
কেরিম কেরিমভ
সাবালকত্ব
১৯৬৪ সালে তিনি ইউএসএসআর প্রতিরক্ষা মন্ত্রণালয়ের স্পেস ফোর্স (টিসিউকস) -এর নবনির্মিত কেন্দ্রীয় পরিচালনা পরিশদের প্রধান হিসেবে নিযুক্ত হন। ১৯৬৬ সালে সের্গেই করোলেভের মৃত্যুর পর, কেরিমভ পিলিটেড ফ্লাইট কমিশনের চেয়ারম্যান নিযুক্ত হন এবং ২৫ বছর (১৯৬৬-১৯৯১) এর নেতৃত্বে ছিলেন। তিনি প্রাক্তন সোভিয়েত ইউনিয়নের জন্য মান্দি স্পেস কমপ্লেক্স এবং মানহীন আন্তঃনগর স্টেশন উভয়ই উন্নয়ন ও পরিচালনা করেন এবং প্রতিটি স্তরের তত্ত্বাবধান করেন। কেরিমভ ১৯৬৫-১৮৯৭৪ সালে জেনারেল মেশিন বিল্ডিং মন্ত্রণালয়ের চীফ ডিরেক্টরেট প্রধান হিসেবে নিযুক্ত হন, যা রকেট সিস্টেম তৈরির কাজে নিয়োজিত ছিল।
অবসর গ্রহণ ও মৃত্যু
১৯৯১ সালে অবসর গ্রহণের পর, কেরিমভ রাশিয়ান ফেডারেল স্পেস এজেন্সি'র প্রধান স্পেস কন্ট্রোল সেন্টারের একজন কনসালটেন্ট হন এবং সোভিয়েত স্পেস প্রোগ্রামের ইতিহাস নিয়ে ওয়ে টু স্পেস লিখেছিলেন। কেরিম কেরিমভ সোভিয়েত আর্মির লেফটেন্যান্ট জেনারেল সোভিয়েত ইউনিয়নের স্ট্যালিন, লেনিন এবং অন্যান্য রাষ্ট্রীয় পুরস্কার লাভ করেন । জেনারেল কেরিম কেরিমভ মস্কোতে  ২০০৩ সালের ২৩ শে মার্চ তারিখে ৮৫ বছর বয়সে মারা যান।
এস. এম. এ. রাশীদুল হাসান
প্রাথমিক জীবন ও শিক্ষা
রাশীদুল হাসানের জন্ম ভারতের পশ্চিমবঙ্গ রাজ্যের বীরভূম জেলার বড়শিজা গ্রামে। তার মায়ের নাম খাদিজা বেগম, এবং বাবার নাম মৌলবি মোহাম্মদ আবু সাঈদ। ভাবতা আজিজিয়া মাদ্রাসায় ভর্তি হওয়ার মাধ্যমে তার শিক্ষাজীবন শুরু হয়। ১৯৪৯ সালে তিনি ঢাকার ইসলামিয়া ইন্টারমিডিয়েট কলেজ থেকে আই.এ. পাশ করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৫২ সালে বি.এ. (অনার্স) ও ১৯৫৪ সালে এম.এ. (মাস্টার্স) ডিগ্রি লাভ করেন।
কর্মজীবন
তার শিক্ষকতা জীবন শুরু হয় নরসিংদী কলেজে শিক্ষকতা শুরুর মধ্য দিয়ে। এক বছর সেখানে শিক্ষকতা করার পর তিনি চলে যান পাবনার এডওয়ার্ড কলেজে, এবং সেখানেও প্রায় তিন বছর শিক্ষকতা করেন। ১৯৫৭ সালে তিনি কলকাতায় চলে যান, এবং সেখানকার কৃষ্ণচন্দ্র কলেজের ইংরেজি বিভাগে শিক্ষক হিসেবে যোগ দেন। তার জীবনের সর্বশেষ কর্মক্ষেত্র ছিলো ঢাকা বিশ্ববিদ্যালয়। ঢা.বি.'র ইংরেজি বিভাগে তিনি ১৯৬৭ সালে প্রভাষক পদে যোগ দেন এবং ১৯৭০ সালে সেখানকার সিনিয়র প্রভাষক পদে পদোন্নতি লাভ করেন।
মৃত্যু
১৯৭১ সালের ১৪ ডিসেম্বর পাকিস্তানি হানাদার বাহিনীর এ দেশীয় সহযোগীরা তাকে ঢাকা বিশ্ববিদ্যালয়েরই অপর শিক্ষক আনোয়ার পাশার বাসা থেকে ধরে নিয়ে যায়। ২২ দিন পর অন্যান্য বুদ্ধিজীবীদের মৃতদেহের সাথে তার লাশ ঢাকার মিরপুরের রায়েরবাজার বদ্ধভূমিতে পাওয়া যায়। ঢাকা বিশ্ববিদ্যালয় কেন্দ্রীয় মসজিদের পাশে তাকে সমাহিত করা হয়।
৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে রাশীদুল হাসান এবং আনোয়ার পাশা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দেয় আন্তর্জাতিক অপরাধ ট্রাইব্যুনাল-২।
এরিস্টা রেকর্ডস্
এরিস্টা রেকর্ডস্, ইনকর্পোরেটেড (Arista Records, Inc.) ছিলো একটি আমেরিকান রেকর্ড লেবেল। এটা ছিল সনি মিউজিক এন্টারটেইনমেন্ট-এর সর্বত মালিকানাধীন সংস্থা যা আরসিএ মিউজিক গ্রুপ-এর অধীনে পরিচালিত। এই লেবেল ১৯৭৪ সালে প্রতিষ্ঠিত হয়েছিলো ক্লাইভ ডেভিস কর্তৃক, যিনি পূর্বে সিবিএস রেকর্ডস্ প্রতিষ্ঠানে কাজ করতেন (পরবর্তীতে- সনি মিউজিক এন্টারটেইনমেন্ট)। ২০১১ সালে এ-প্রতিষ্ঠানের বিলুপ্তির পূর্ব পর্যন্ত, এটি ছিল মার্কিন যুক্তরাষ্ট্র এবং যুক্তরাজ্য জুড়ে প্রধান পরিবেশক এবং অ্যালবাম প্রবর্তক।
ব্লু হল
বিবরণ
হলটি দৈর্ঘ্যে, প্রস্থে এবং উচ্চতায় । এর ক্ষেত্রফল । এতে সৌধের ন্যায় সিঁড়ি, বারান্দা এবং লজিয়া রয়েছে। হলটির স্থপতি র‍্যাগনার অস্টবার্গের বাস্ট হলের ছাদের বারান্দায় অবস্থিত।
পাইপ অর্গান
ব্লু হলটিতে একটি পাইপ অর্গান রয়েছে যা স্ট্যাডশুসোর্লেন (টাউন হল পাইপ অর্গান) নামে পরিচিত। অর্গানটি ১৯২৫ সালে উত্সর্গ করা হয়েছিল। এতে প্রায় ১০,০০০ পাইপ রয়েছে এবং এটি স্ক্যান্ডিনেভিয়ার দ্বিতীয় বৃহত্তম বাদ্যযন্ত্র। ১৯৬০ দশকের শেষের দিকে, অর্গানট পুনরায় তৈরি করা হয়েছিল, পরবর্তীতে বিভিন্ন সময়ে যন্ত্রটির রক্ষণাবেক্ষণ করা হয়। তবে ২০০৭ সালের মধ্যে সিদ্ধান্ত নেওয়া হয়েছিল যে যন্ত্রটিকে ঢেলে সাজানো দরকার হয়ে পড়ে। ২০০৭ থেকে ২০০৮ সাল পর্যন্ত পাইপ অর্গান সম্পূর্ণরূপে সংষ্কার করা হয়েছিল। ইংল্যান্ডের ফার্ম হ্যারিসন ও হ্যারিসন এর দায়িত্বে ছিলেন।
ব্যবহার
থাম্ব|220x220পিক্সেল| ব্লু হল, ২০০৯ সালে। হলটি বার্ষিক নোবেল ভোজের স্থান, প্রতি ডিসেম্বরের ১০ তারিখে এই অনুষ্ঠান আয়োজিত হয়ে থাকে। এই ভোজ “সুইডেনের সর্বাধিক সন্ধানী সামাজিক আমন্ত্রণ”, সেখানে সুইডিশ রাজকীয় পরিবার, সরকারী মন্ত্রীবর্গ, সংসদ সদস্যবৃন্দ এবং ১২০০-এরও বেশি আমন্ত্রিত অতিথি উপস্থিত থাকেন। ভোজ সেরে অতিথিরা নাচে অংশ নিতে একই কমপ্লেক্সের গোল্ডেন হলে যান। নোবেল পুরষ্কারগুলি ব্লু হলে দেওয়া হয় না, হিটরেটের স্টকহোম কনসার্ট হলে আগে দেওয়া হয়।
প্রতি বছরের এই দিনে ব্লু হলে এসঃটি এরিকমেদালজেন (সেন্ট এরিক পুরস্কার) বিজয়ীর কাছে হস্তান্তর করা হয়। ব্লু হলটি রাষ্ট্রীয় সফর, শিক্ষার্থীদের বল, জুবিলি এবং অন্যান্য বড় কর্মসূচীর জন্য ব্যবহৃত হয়।
আজিজ আহমেদ (জেনারেল)
আজিজ আহমেদ বাংলাদেশ সেনাবাহিনীর সেনাপ্রধান ছিলেন। ২০১৮ সালের ১৮ জুন তিনি বাংলাদেশ সেনাবাহিনীর সেনাপ্রধান হিসেবে নিয়োগপত্র লাভ করেন, যা ২৫ জুন ২০১৮ থেকে পরবর্তী ৩ বছরের জন্য কার্যকর হয়। তার আগে জেনারেল আবু বেলাল মোহাম্মদ শফিউল হক সেনাপ্রধান ছিলেন। জেনারেল এস এম শফিউদ্দিন আহমেদ ২৪শে জুন ২০২১ খ্রিষ্টাব্দে তার স্থলাভিষিক্ত হন।
জন্ম ও শিক্ষাজীবন
১৯৬১ সালে জন্ম নেয়া আজিজ আহমেদের পৈতৃক বাড়ি চাঁদপুর জেলার মতলব উত্তর উপজেলার সুলতানাবাদ ইউনিয়নের টরকী গ্রামে। তার মা রেনুজা বেগম। তার বাবা আব্দুল ওয়াদুদ বিমানবাহিনীর সদস্য ছিলেন। আজিজ আহমেদের ভাইদের নাম আনিস আহমেদ, হারিছ আহমেদ, টিপু আহমেদ, তোফায়েল আহমেদ জোসেফ। আজিজ মোহাম্মদপুর সরকারি উচ্চ বিদ্যালয় থেকে এসএসসি পাস করেন। পরে তিনি নটরডেম কলেজ, ঢাকা থেকে উচ্চমাধ্যমিক (এইচএসসি) পাস করেন। ১৯৮০ সালে কলেজ অব টেক্সটাইল টেকনোলজি (বর্তমান বাংলাদেশ টেক্সটাইল বিশ্ববিদ্যালয়) থেকে টেক্সটাইল টেকনোলজি বিষয়ে ডিপ্লোমা শেষ করেন।
কর্মজীবন
এইচএসসি পাশ করে আজিজ সেনাবাহিনীতে নির্বাচিত হয়ে মৌলিক সামরিক প্রশিক্ষণের জন্য বাংলাদেশ মিলিটারি একাডেমি চট্টগ্রামে যোগ দিয়েছিলেন।
১৯৮৩ সালে তিনি মিলিটারি একাডেমি চট্টগ্রাম থেকে বাংলাদেশ সেনাবাহিনীর গোলন্দাজ রেজিমেন্টে কমিশনপ্রাপ্ত হয়েছিলেন। কর্মজীবনে তিনি ফিল্ড গোলন্দাজ রেজিমেন্টের অধিনায়ক হিসেবে দায়িত্ব পালন সহ গোলন্দাজ রেজিমেন্টের বিদ্যালয়ে প্রশিক্ষক হিসেবে দায়িত্ব পালন করেছিলেন।
আজিজ কর্নেল পদবীতে ২০০৯ সালে বিজিবিতে ঢাকা সেক্টরের অধিনায়ক হিসেবে দায়িত্ব পালন করেন। পরবর্তীতে ব্রিগেডিয়ার পদে পদোন্নতি পেয়ে কুমিল্লা সেনানিবাসে নিয়োগ পান, ৩৩তম গোলন্দাজ ব্রিগেডের অধিনায়ক হয়েছিলেন তিনি। সেখানে তিনি মেজর জেনারেল হিসেবে পদোন্নতি প্রাপ্ত হয়ে ৩৩ পদাতিক ডিভিশনের জেনারেল অফিসার কমান্ডিং (জিওসি) হিসেবে দায়িত্ব পালন করেন। ২০১২ সালে তিনি বিজিবির মহাপরিচালক হিসেবে দায়িত্ব পালন করেন। ২০১৬ সালে লেফটেন্যান্ট জেনারেল পদে পদোন্নতি পান। এরপর তিনি আর্টডক (আর্মি ট্রেনিং এ্যান্ড ডকট্রিন কমান্ড) এর অধিনায়ক হয়েছিলেন।
সেনাপ্রধান হবার আগে গুরুত্বপূর্ণ দায়িত্বসমূহ
তিনি সেনাপ্রধান হওয়ার আগে সেনাবাহিনী সদর-দপ্তরে কোয়ার্টারমাস্টার জেনারেল (কিউএমজি) হিসেবে কাজ করেছেন, তার আগে তিনি ময়মনসিংহে আর্মি ট্রেনিং এ্যান্ড ডকট্রিন কমান্ডের জেনারেল অফিসার কমান্ডিং (জেনারেল অধিনায়ক) ছিলেন। তিনি বর্ডার গার্ড বাংলাদেশ-এর মহাপরিচালক ছিলেন ২০১২ থেকে ২০১৬ পর্যন্ত। তিনি কুমিল্লার ৩৩ পদাতিক ডিভিশনের জিওসি হিসেবেও দায়িত্ব পালন করেন (বিজিবির মহাপরিচালক হওয়ার আগে)। তিনি সীমান্ত ব্যাংক-এর প্রতিষ্ঠাতা চেয়ারম্যান হিসেবেও দায়িত্ব পালন করেন, যা একটি বাণিজ্যিক ব্যাংক এবং বিজিবি ওয়েলফেয়ার ট্রাস্ট-এর একটি যৌথ উদ্যোগ।
অবদান
আহমেদকে সেনাপ্রধান নিয়োগের পর বাংলাদেশ সেনাবাহিনী গুরুত্বপূর্ণ সংস্কারের সাক্ষী হয়। তার আমলে বাংলাদেশ সেনাবাহিনী ৪০টি দেশে জাতিসংঘের ৫৪টি শান্তিরক্ষা মিশনে অংশগ্রহণ করেছে। তিনি সৌদি আরবে বাংলাদেশী সৈন্য মোতায়েনসহ সামরিক সহযোগিতা ও সমর্থনের জন্য সৌদি আরবের সাথে একটি বন্ধনহীন চুক্তি স্বাক্ষরের সুযোগ তৈরি করেন।
ব্যক্তিগত জীবন
দণ্ডপ্রাপ্ত তোফায়েল জোসেফ সহ আহমেদরা মোট পাঁচ ভাই ছিল। ২০১৭ সালে মিডিয়া জানিয়েছিল যে কোনও স্বাস্থ্যগত কারণ ছাড়াই এবং বিশেষ সুবিধাপ্রাপ্ত অবস্থায় জোসেফ ২০ মাস হাসপাতালে কাটিয়েছেন। বিষয়টি উত্থাপিত হলে তাকে হাসপাতাল থেকে কারাগারে ফিরিয়ে নেওয়া হয়। ভারতে চিকিৎসা করার জন্য ৩০ মে ২০১৮ এ তাকে রাষ্ট্রপতি ক্ষমা দেওয়া হয়েছিল। অন্য ভাই হারিস এবং আনিস আহমেদকেও মোস্তফা হত্যার সহযোগী হিসেবে উল্লেখ করা হয়েছিল। তবে তারা পলাতক থাকায় তারা গ্রেফতার হয়নি। কিন্তু আল জাজিরার ওরা প্রধানমন্ত্রীর লোক নামে এক অনুসন্ধানী প্রতিবেদনে দেখা যায় হারিস আহমেদ এবং আনিস আহমেদ জেনারেল আজিজ আহমেদের ছেলের বিয়েতে বাংলাদেশে উপস্থিত ছিলেন। প্রতিবেদনে দেখানো হয়েছে আনিস আহমেদ থাকেন কুয়ালা লামপুরে আর হারিস আহমেদ আছেন হাঙ্গেরির রাজধানী বুদাপেস্টে। ১৯৯০-এর দশকে হামলাকারীরা তাদের আরেক ভাই সাঈদ আহমেদ টিপুকে গুলি করে হত্যা করেছিল।
বিতর্ক
আল জাজিরার প্রতিবেদনে প্রকাশিত হয়, আজিজ আহমেদের ক্ষমতা ব্যবহার করে হারিস আহমেদ বিভিন্ন দেশে ব্যবসা প্রতিষ্ঠান করেছেন এবং ঘুষের বিনিময়ে বিভিন্ন চাকরির ব্যবস্থা করে দিতে সে সক্ষম। বাংলাদেশের পররাষ্ট্রমন্ত্রণালয় এই প্রতিবেদনকে মিথ্যা, মানহানিকর বলে প্রত্যাখান করে।
প্রথম আলোর আরেকটি অনুসন্ধানী প্রতিবেদন হতে দেখা যায়, আজিজ আহমেদের দুই সহোদর হারিছ আহমেদ ও আনিস আহমেদের সাজা সরকার ২০১৯ সালে মওকুফ করেছে; যা দীর্ঘদিন গোপন থাকলেও আলজাজিরার প্রতিবেদন প্রকাশের পর প্রথম আলো নিজস্ব তদন্তে বের করে।
উরারতু
উরারতু (Ուրարտու - Urartu, আসিরীয়: māt Urarṭu; ব্যাবলনিয়ান: Urashtu), বাইবেলে বর্ণিত আরারাত রাজ্য (Արարատյան Թագավորություն) বা ভ্যান রাজ্য (Վանի Թագավորություն, Urartian: Biai, Biainili; ) ছিলো আর্মেনিয়ান পার্বত্য অঞ্চলে লেক ভ্যানের নিকটবর্তী এলাকায় লৌহ যুগে গড়ে ওঠা একটি সাম্রাজ্য।
জর্জ থর্নটন
জর্জ থর্নটন (George Thornton; জন্ম: ২৪ ডিসেম্বর, ১৮৬৭ - মৃত্যু: ৩১ জানুয়ারি, ১৯৩৯) ইয়র্কশায়ারের স্কিপটন এলাকায় জন্মগ্রহণকারী ইংরেজ বংশোদ্ভূত শৌখিন দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ইয়র্কশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন জর্জ থর্নটন।
প্রথম-শ্রেণীর ক্রিকেট
ইয়র্কশায়ারের স্কিপটন এলাকায় জর্জ থর্নটন জন্মগ্রহণ করেছিলেন। শুরুতে স্কিপটন গ্রামা স্কুলে পড়াশুনো করেন। এরপর, এডিনবরা বিশ্ববিদ্যালয়ে চিকিৎসাশাস্ত্রে অধ্যয়ন করেছিলেন। এ সময়ে তিনি মাঝে-মধ্যে ইয়র্কশায়ার ও মিডলসেক্সের পক্ষে খেলতেন।
১৮৯১ সাল থেকে ১৯০২-০৩ মৌসুম পর্যন্ত জর্জ থর্নটনের প্রথম-শ্রেণীর খেলোয়াড়ী জীবন চলমান ছিল। ১৮৯১ সালে শৌখিন ক্রিকেটার হিসেবে প্রথম-শ্রেণীর ক্রিকেটে ইয়র্কশায়ার দলের পক্ষে কাউন্টি চ্যাম্পিয়নশীপে তিনটি খেলায় অংশগ্রহণ করেছিলেন তিনি। এরপর থেকে পরবর্তী এক দশক মিডলসেক্সের প্রতিনিধিত্ব করেছিলেন জর্জ থর্নটন।
বামহাতি ব্যাটসম্যান ও বামহাতি বোলার ছিলেন জর্জ থর্নটন। ১৮৯৫ সালে স্বর্ণালী মৌসুম অতিবাহিত করেন। এ পর্যায়ে মিডলসেক্সের সদস্যরূপে ব্যাট হাতে ৩১.০০ রান তুলেন ও ২৩ উইকেট লাভ করেছিলেন তিনি। লর্ডসে গ্লুচেস্টারশায়ারের বিপক্ষে বল হাতে বিরাট সফলতা পান। পঞ্চম বোলার হিসেবে বোলিংয়ে নেমে ১৬৯ রান সংগ্রহকারী ডব্লিউ. জি. গ্রেসকে বোল্ড করেন ও খেলার শেষ ইনিংসে আউট হওয়া পাঁচ উইকেটের সবকটিই নিজের ঝুলিতে পুড়েন। ঐ খেলায় তিনি ৭২ রান খরচায় নয় উইকেট দখল করেন। পরের মৌসুমে প্রতিনিধিত্বমূলক খেলায় জর্জ থর্নটন তার প্রথম-শ্রেণীর ক্রিকেটে ব্যক্তিগত সর্বোচ্চ ১৬১ রান সংগ্রহ করেন। খেলায় মিডলসেক্স দল ইনিংস ও ৭৭ রানে জয় তুলে নেয়। তবে, ঐ খেলায় তিনি বোলিং করেননি।
দক্ষিণ আফ্রিকান যুদ্ধ শুরু হলে তিনি দেশে পাড়ি জমান। শুরুরদিকের চিকিৎসকদের অন্যতম স্বেচ্ছাসেবী ছিলেন জর্জ থর্নটন। প্রিটোরিয়াভিত্তিক সরকারি হাসপাতালের প্রধানের দায়িত্ব পালন করেন। দক্ষিণ আফ্রিকায় নয় বছর অবস্থান করেন। এ সময়ে তিনি ট্রান্সভালের পক্ষে খেলেন। পাশাপাশি, জোহেন্সবার্গের ওল্ড ওয়ান্ডারার্সে দক্ষিণ আফ্রিকার পক্ষে খেলেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ থর্নটন। ১১ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ব্যক্তিগত জীবন
৩১ জানুয়ারি, ১৯৩৯ তারিখে ৭১ বছর বয়সে লন্ডনের কেনসিংটন এলাকায় জর্জ থর্নটনের দেহাবসান ঘটে।
সুইডেনের ভূগোল
সুইডেন হল স্ক্যান্ডিনেভিয়া উপদ্বীপে অবস্থিত উত্তর ইউরোপের একটি দেশ। এর পশ্চিম সীমানায় আছে নরওয়ে; উত্তর-পূর্বে ফিনল্যান্ড; এবং দক্ষিণে ও পূর্বে আছে যথাক্রমে বাল্টিক সাগর ও বথনিয়া উপসাগর।  বিস্তৃত ক্ষেত্র নিয়ে, সুইডেন উত্তর ইউরোপের বৃহত্তম দেশ, ইউরোপের পঞ্চম বৃহত্তম, এবং বিশ্বের ৫৫তম বৃহত্তম দেশ।
সুইডেনের পূর্ব সীমান্তে আছে লম্বা উপকূলরেখা, এবং এর পশ্চিম সীমান্তে, নরওয়ে থেকে এটিকে পৃথক করে, আছে স্ক্যান্ডিনেভীয় পর্বত শৃঙ্খলা। ডেনমার্ক, জার্মানি, পোল্যান্ড, রাশিয়া, লিথুয়ানিয়া, লাতভিয়া এবং এস্তোনিয়ার সাথে এই দেশের সমুদ্রসীমা রয়েছে এবং এটি ওরেসুন্ড সেতু দ্বারা ডেনমার্কের (দক্ষিণ-পশ্চিম) সাথেও যুক্ত রয়েছে। এই দেশে  ব্যাপী স্বতন্ত্র অর্থনৈতিক অঞ্চল রয়েছে।
ভূখণ্ড
সুইডেনের বেশিরভাগ অংশই বনভূমি, এই দেশের ৬৯% অঞ্চল অরণ্যাবৃত, কৃষিজমি ব্যবহৃত জমির মাত্র ৮%। সুইডেনের জলজ অঞ্চলে প্রায় ৯৫,৭০০ সংখ্যক হ্রদ রয়েছে, যেটি ৩৯,৯৬০ কিমি২ জুড়ে রয়েছে। হ্রদের জল বিশেষত বৃহত্তর উত্তরাঞ্চলীয় নদী এবং হ্রদগুলির জল বিভিন্ন কারখানার জন্য জল শক্তি উৎপাদনে কাজে লাগানো হয়।
নরল্যান্ড ভূখণ্ডের দক্ষিণে মধ্য সুইডিশ নিম্নভূমি অবস্থিত যেটি গোথেনবার্গ থেকে স্টকহোম পর্যন্ত বিস্তীর্ণ একটি পূর্ব-পশ্চিম বলয় গঠন করেছে। এর বিশাল জনসংখ্যা এবং কৃষি সম্পদের কারণে এটি সুইডেনের চিরায়ত প্রাণকেন্দ্র। অঞ্চলটি কৃষির জন্য উপযোগী উর্বর মাটির একটি বলয় গঠন করেছে যেটির উত্তর থেকে দক্ষিণে মাঝেমাঝেই দেখা যায় বনজ এবং টীল-আবৃত জমি। কৃষির বিস্তারের আগে, এই উর্বর মাটিগুলি প্রশস্ত-পত্রযুক্ত গাছের একটি বন দ্বারা আবৃত ছিল যেখানে ম্যাপেল, ওক, অ্যাশ, ছোট-পাতার লেবু এবং সাধারণ হ্যাজেল জন্মাত। কেন্দ্রীয় সুইডীয় নিম্নভূমিতে নিম্ন মানের মাটিও রয়েছে, বিশেষত পাহাড়ী অঞ্চলে, যেখানে স্কটস পাইন এবং নরওয়ে স্প্রুস পাতলা টীল মাটিতে জন্মাত। কৃষিকাজ বাদ দিয়েও এই অঞ্চলটি নিকটস্থ জলবিদ্যুৎ, বন এবং বার্গস্লেজেনের সমৃদ্ধ খনিজ সম্পদগুলির থেকে উপকৃত হয়। সুইডেনের চারটি বৃহত্তম হ্রদ ভ্যানার্ন, ভেটার্ন, ম্যালারেন এবং জালমারেন নিম্ন অঞ্চলে অবস্থিত।
মধ্য সুইডিশ নিম্নভূমির দক্ষিণে দক্ষিণ সুইডিশ উচ্চভূমি অবস্থিত যেখানে কোন গভীর উপত্যকা নেই, এ বাদ দিয়ে এটি সুইডেনে আরও উত্তর দিকে পাওয়া নরল্যান্ড ভূখণ্ডের সমান। উচ্চভূমির সর্বোচ্চ বিন্দুটি ৩৭৭ মি উচ্চতায় অবস্থিত। নিম্ন মানের মাটির কারণে উচ্চভূমিতে কৃষিকার্য খুব সমস্যাসঙ্কুল, সেই জন্য এই অঞ্চলে সময়ের সাথে সাথে স্থানীয় অর্থনীতিতে ক্ষুদ্র শিল্প তুলনামূলকভাবে গুরুত্বপূর্ণ হয়ে উঠেছে।
দক্ষিণতম সুইডেনের ভূমি গঠনে, সমভূমি এবং পার্বত্য অঞ্চল, এই উভয় ধরনের ভূসংস্থানই দেখা যায়। বর্ধিত পাহাড়ের বৈশিষ্ট্যযুক্ত একটি পর্বতশৃঙ্খল স্ক্যানিয়ার মধ্য দিয়ে উত্তর পশ্চিম থেকে দক্ষিণ-পূর্ব পর্যন্ত গেছে। এই পাহাড়গুলি টর্নকুইস্ট অঞ্চলে অবস্থিত হর্স্ট। এইরকম কিছু হর্স্ট হল হ্যালান্ডসাস, রমেলজেন এবং সডারেজেন। স্ক্যানিয়া এবং হ্যালান্ড সমভূমিগুলি সুইডেনের চাষযোগ্য জমির ১০% গঠন করেছে এবং এটি দেশের প্রধান কৃষিক্ষেত্র। এই অঞ্চলের উৎপাদনশীলতা সুইডেনের বাকী অংশের তুলনায় বেশি এবং দক্ষিণের ইউরোপীয় দেশগুলির সদৃশ। এখানকার স্বাভাবিক গাছপালা হল প্রশস্ত পত্রের বন জাতীয়, যদিও শঙ্কু জাতীয় গাছও পাওয়া যায়। দক্ষিণ সুইডেনে সুইডেনের বৃহত্তম প্রাণী এবং উদ্ভিদগত বৈচিত্র রয়েছে।
সুইডেনের দুটি বৃহত্তম দ্বীপ হল দক্ষিণ পূর্ব অঞ্চলে গতলান্দ এবং এয়ালান্দ। দ্বীপগুলি চুনাপাথর এবং মার্ল দিয়ে তৈরি, এই অঞ্চলে আলভার জাতীয় উদ্ভিদ জন্মায়, যেগুলি এখানকার চুনসম্বলিত মাটির সাথে খাপ খাইয়ে নিয়েছে। গতলান্দ এবং এয়ালান্দ দ্বীপের ভূমিরূপ মূল সুইডেন ভূখণ্ডে বিরল বা অনুপস্থিত। এখানে পশ্চিম উপকূলের অংশগুলিতে রয়েছে সক্রিয় ক্লিফ, রউক নামে সমুদ্র স্তূপ (সমুদ্রের মধ্যে বিশেষ ধরনের ভূমিরূপ) এবং বৃহত্তর গুহা প্রণালী।
তথ্যসূত্র
Svezia
সল্টলেক সেক্টর ৫ মেট্রো স্টেশন
সল্টলেক সেক্টর ৫ মেট্রো স্টেশন বা বন্ধন ব্যাঙ্ক সল্টলেক সেক্টর ৫ মেট্রো স্টেশন ভারতের পশ্চিমবঙ্গ রাজ্যের রাজধানী কলকাতা শহরের উপনগরী বিধাননগরে অবস্থিত। এই মেট্রো স্টেশন কলকাতা মেট্রো লাইন ২ এবং কলকাতা মেট্রো লাইন ৬-এর অন্তর্গত। লাইন ২- এর জন্য স্টেশন নির্মাণ সম্পূর্ণ ২০১৮ সালে এবং ২০২০ সালের ১৩ ফেব্রুয়ারি স্টেশনটি চালু হয়। লাইন ৬-এর অন্তর্গত স্টেশনের অংশের নির্মান চলছে। স্টেশনটির লাইন ২ এবং লাইন ৬- এর অংশ সেতু দ্বারা সংযুক্ত করা হবে।
ইতিহাস
২০১৮ সালের জুলাই মাসে সেক্টর ৫ থেকে পরীক্ষামূলক ভাবে চলে মেট্রো ট্রেন। সিগন্যাল ও স্ক্রিন ডোরের কাজ শেষ না হওয়ায় সেপ্টেম্বর পর্যন্ত পিছিয়ে যায় উদ্বোধন। প্রথম পর্বে সেক্টর ৫ থেকে ফুলবাগান মেট্রো স্টেশনের বদলে সল্টলেক স্টেডিয়াম মেট্রো স্টেশন পর্যন্ত ট্রেন চালানোর সিদ্ধান্ত হয়। ২০১৯ সালে ট্রেন চালকদের প্রস্তুতির অভাবে পুজোর আগে ফের পিছিয়ে যায় স্টেশনটি'সহ রেলপথের উদ্বোধন। ওই বছরে নভেম্বর মাসে প্রস্তুতি শেষ হয়। কিন্তু কলকাতা মেট্রো সংস্থা তড়িঘড়ি প্রকল্প শুরু করতে চায়নি, ফলে দু’মাস পিছিয়ে যায় উদ্বোধন স্টেশনটির উদ্বোধন। ২০২০ সালের ১৩ ফেব্রুয়ারি স্টেশনটি'সহ  মেট্রো রুটের উদ্বোধন করেন রেলমন্ত্রী পীযূষ গয়াল।
গঠন
কলকাতা মেট্রোর লাইন ২ এবং লাইন ৬-এর অন্তর্গত সল্ট লেক সেক্টর ৫ মেট্রো স্টেশনটি গঠনগতভাবে উত্তলিত মেট্রো স্টেশন।
স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। স্টেশনের প্রবেশ পথ ও প্রস্থান পথগুলি ইংরেজি ইংরেজি বর্ণ "এ", "বি", "সি" ও "ডি" দ্বারা চিহ্নিত। "এ" ও "বি" প্রবেশ পথ ও প্রস্থান পথ চাউলপট্টি রোডের সঙ্গে সংযুক্ত রয়েছে। "সি" ও "ডি" প্রবেশ পথ ও প্রস্থান পথ সল্টলেক বাইপাসের সঙ্গে সংযুক্ত রয়েছে। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনের তৃতীয় স্তরটি টিনের ছাউনি দ্বারা আচ্ছাদিত। এই আচ্ছাদনটি ইস্পাতের বীম দ্বারা নির্মিত কাঠামোর উপরে স্থাপন করা  হয়েছে। স্টেশনের প্ল্যাটফর্ম দুটিতে প্ল্যাটফর্ম স্ক্রিন ডোর রয়েছে।